Suspectul şi-a început atacul mortal puţin după ora locală 21.00, o oră mai târziu la București, între Quai de Grenelle şi Bir-Hakeim, nu departe de Turnul Eiffel.
El a înjunghiat mai întâi un turist german, care avea și cetățenie filipineză. Un taximetist care a văzut scena a intervenit, însă suspectul a reușit să fugă, pe podul Bir-Hakeim. A ajuns în arondismentul 16, unde, cu polițiștii pe urmele sale, a atacat cu un ciocan un turist englez și un cetățean francez.
Britanicul, rănit la ochi, a fost tratat de pompieri, cealaltă persoană nu a fost gravă rănită, ci este "în stare de șoc".
Les policiers viennent davoir courageusement interpellé un assaillant sen prenant à des passants à Paris, autour du quai de Grenelle. Une personne décédée et un blessé pris en charge par les Pompiers de Paris. Merci déviter le secteur.
— Gérald DARMANIN (@GDarmanin) December 2, 2023
Când cei patru poliţişti au coborât din vehiculul lor pentru a-l reține, acesta a amenințat că "are explozibili asupra sa". Unul dintre polițiști a tras apoi cu pistolul cu electroşocuri "de două ori", a explicat ministrul de interne Gerard Darmanin.
Suspectul era în atenția autorităților
Agresorul, Armand R., un francez de origine iraniană născut în 1997 la Neuilly-sur-Seine, a strigat "Allah Akbar" către şoferul de taxi şi poliţişti înainte de a fi arestat, a precizat Darmanin.
Individul, care locuieşte cu părinţii săi în Essonne, era cunoscut de serviciile de informaţii pentru legăturile sale cu islamul radical şi pentru probleme psihice, a declarat o sursă din cadrul poliţiei. Totodată, Gérald Darmanin a precizat că suspectul "urmează un tratament psihiatric şi neurologic".
Bărbatul a spus după arestarea sa că nu mai suportă faptul că musulmanii mor atât în Afganistan și în Palestina. El susținea că Franța este complice la războiul Israelului din Fâșia Gaza și voia să moară ca martir.
Potrivit jurnalistului specializat în terorism Wassim Nasr, de la France 24, atacatorul a filmat o înregistrare video de două minute în care îşi revendică responsabilitatea înainte de a comite atacul.
În aceasta, el se declară "susţinător al califatului Statului Islamic" şi a jurat "credinţă califului Abu Hafs". De asemenea, el a afirmat că acţionează pentru a-i "răzbuna pe musulmani".
A fost condamnat la închisoare pentru amenințări teroriste
În iulie 2016, acelaşi individ a fost arestat de către DGSI (Direcţia Generală de Securitate Internă). Acesta era suspectat că dorea să comită un act violent cu un cuţit în La Défense. A fost condamnat în acelaşi an la patru ani de închisoare pentru aceste fapte.
Cum crima s-a petrecut lângă Turnul Eiffel, poliția le-a cerut, turiștilor, sâmbătă seară, să evite deocamdată locul crimei.
Les policiers viennent davoir courageusement interpellé un assaillant sen prenant à des passants à Paris, autour du quai de Grenelle. Une personne décédée et un blessé pris en charge par les Pompiers de Paris. Merci déviter le secteur.
— Gérald DARMANIN (@GDarmanin) December 2, 2023
Foto: Profimedia